Il-Minsiteru tal-Edukazzjoni qed jinvestiga każ dwar tifel żgħir li qed jattendi skola sajf li ħareg mill-iskola. Fi stqarrija, l-Minsiteru qal li dan huwa inaċċettabli jekk kif inhuwa suspettat jirriżulta li l-bibien tal-iskola kienu miftuħa. Żied jgħid li r-rapport dwar il-każ sar mil-fondazzjoni għas-servizzi edukattiv nhar it-Tnejn u mill-ewwel ittieħdet azzjoni biex ikun żgurat li l-bibien tal-iskola jinżammu magħluqa l-ħin kollu. Il-każ tat-tifel li għandu biss tliet snin seħħ fl-iskola tal-Fgura. Il- Ministeru qal li skont ir-rapport li ngħata, t-tifel mar waħdu fit-tiolet u flok reġa lura fil-klassi ħareġ mill-iskola. Il-Minsiteru qal li l-għalliema fil-klassi mill-ewwel infurmat lill-kordinatur u l-għalliema ħarġet tfittxu u t-tifel instab viċin l-iskola. Dwar dan il-każ il-kelliem tal-Partit Nazzjonalista Joe Cassar qal li ma jistax ikun li l-ġenituri jibagħtu lil uliedhom l-iskola u ma jkollhomx rashom mistrieħa. Skont il-Partit Nazzjonalista dan il-każ huwa riżultat tal-amministrazzjoni ħażina li l-programm Skola Sajf esperjenza sa mill-ewwel ġurnata tiegħu.